**Arany János Kollégiumi Program**

**2023. szeptemberétől**

A program célja, hogy a sérülékeny tanulói csoportokba tartozó gyermekek a középiskolai kollégiumok által alkalmazható pedagógiai eszközrendszer segítségével eredményesen tanulhassanak, és érettségi bizonyítványt szerezzenek nappali tagozatos gimnáziumi/szakgimnáziumi osztályokban, továbbá esélyt kapjanak az érettségire épülő szakképzés vagy felsőfokú tanulmányok megkezdésére. A kollégiumi tagság fenntartása a középiskolai tanulmányok teljes időtartamára kötelező. Az 1+4 éves program egy előkészítő évvel indul, ami segítséget ad ahhoz, hogy a hiányokat a diákok pótolják. Ezt követően a tanulóknak lehetőségük van arra, hogy tehetségüknek és érdeklődésüknek megfelelően az előkészítő évet követően intézményünk alábbi osztályaiban folytassák tanulmányaikat:

* általános gimnáziumi osztály,
* gimnáziumi osztály Honvéd Kadét Programmal.
* művészeti szakgimnáziumi osztály; megszerezhető szakképesítés: képző- és iparművészeti munkatárs (divatstílus- és jelmeztervező, festő, művészeti grafikus, művészeti és médiafotográfus, szobrász), Táncos II. (kortárs-, modern táncos, és néptáncos)

**Az Arany János Kollégiumi Programba jelentkezhet többek közt minden olyan tanuló, aki valamelyik feltételnek megfelel:**

* hátrányos helyzetű, vagy halmozottan hátrányos helyzetű,
* átmeneti gondozásban részesül, nevelésbe vett vagy ideiglenes hatállyal elhelyezett,
* törvényes felügyeletét ellátó szülője önkéntes nyilatkozata szerint alacsony iskolázottságú,
* szülő vagy a családba fogadó gyám a programba történő jelentkezés időpontját megelőző 16 hónapon belül 12 hónapig álláskeresőként volt nyilvántartva,
* árva és a család - és gyermekjóléti szolgálat az általános iskola és a gyám kezdeményezésére elkészített javaslata alapján rászorult
* lakóhelye, ennek hiányában tartózkodási helye a kedvezményezett település vagy települési támogatásban részesült.

**A részletes pályázati feltételek és a jelentkezési lap az Oktatási Hivatal honlapján elérhetők:**

[Arany János Kollégiumi Program](https://www.oktatas.hu/palyazatok/diakoknak/ajtp_2022)